Sukladno 45. i članku 47. stavku 2 Zakona o državnim službenicima („Narodne novine“, broj 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka i Rješenje Ustavnog suda Republike Hrvatske, 61/17 i 70/19), i članku 2. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 89/19), a na temelju Plana prijama u državnu službu u tijela državne uprave i stručne službe i urede Vlade Republike Hrvatske za 2019. godinu („Narodne novine“, broj 73/19) Ministarstvo turizma raspisuje

**J A V N I    N A T J E Č A J**

**za prijam u državnu službu na neodređeno vrijeme**

za sljedeća radna mjesta:

**I. GLAVNO TAJNIŠTVO**

1. Stručni/a referent/ica– 1 izvršitelj/ica

Stručni uvjeti:

* završena srednja stručna sprema društvene struke ili gimnazija
* najmanje jedna godina radnog iskustva na odgovarajućim poslovima,
* poznavanje rada na osobnom računalu,
* položen državni ispit.

**Sektor za javnu nabavu, informatičke i opće poslove**

**Služba za informatičke i opće poslove**

**Odjel za informatičke poslove i vozni park**

2. Stručni/a referent/ica– 1 izvršitelj/ica

Stručni uvjeti:

* završena srednja stručna sprema tehničke ili društvene te gimnazija,
* položen stručni ispit za poslove zaštite na radu i zaštite od požara,
* najmanje jedna godina radnog iskustva na odgovarajućim poslovima,
* poznavanje rada na osobnom računalu,
* položen državni ispit.

**Sektor za financije, proračun i ljudske potencijale**

**Služba za financije i proračun**

**Odjel za izvršavanje proračuna i računovodstvene poslove**

3. Viši/a stručni/a referent/ica– 1 izvršitelj/ica

Stručni uvjeti:

* završen preddiplomski sveučilišni studij ili stručni studij u trajanju od najmanje tri godine društvene struke – polje ekonomije,
* najmanje jedna godina radnog iskustva na odgovarajućim poslovima,
* poznavanje rada na osobnom računalu,
* položen državni ispit.

**II. UPRAVA ZA STRATEŠKO PLANIRANJE, PROGRAME EUROPSKE UNIJE I MEĐUNARODNU SURADNJU**

**Sektor za strateško planiranje i provedbu programa i projekata Europske unije**

**Služba za upravljanje razvojem turizma**

**Odjel za razvoj turizma kroz provedbu programa i projekata Europske unije**

4. Viši/a stručni/a savjetnik/ca – 1 izvršitelj/ica

Stručni uvjeti:

* završen diplomski sveučilišni studij ili specijalistički diplomski stručni studij društvene, humanističke ili tehničke struke,
* najmanje četiri godine radnog iskustva na odgovarajućim poslovima,
* izvrsno poznavanje engleskog jezika i sposobnost učinkovite i jasne komunikacije na engleskom jeziku,
* poznavanje odgovarajućih nacionalnih propisa i propisa Europske unije,
* poznavanje Kohezijske politike Europske unije,
* znanje vezano uz definiranje strateških ciljeva i formuliranje indikatora uspješnosti,
* napredno znanje rada na osobnom računalu,
* položen državni ispit.

5. Stručni/a suradnik/ca - vježbenik – 1 izvršitelj/ica

Stručni uvjeti:

* završen diplomski sveučilišni studij ili specijalistički diplomski stručni studij društvene, humanističke ili tehničke struke,
* dobro poznavanje engleskog jezika,
* poznavanje odgovarajućih nacionalnih propisa,
* znanje rada na osobnom računalu.

**Sektor za turističku politiku i međunarodnu suradnju**

**Služba za međunarodnu suradnju**

**Odjel za bilateralnu suradnju**

6. Stručni/a savjetnik/ca – 1 izvršitelj/ica

Stručni uvjeti:

* završen diplomski sveučilišni studij ili specijalistički diplomski stručni studij društvene, humanističke, prirodne ili tehničke struke,
* najmanje tri godine radnog iskustva na odgovarajućim poslovima,
* znanje engleskog jezika,
* poznavanje rada na osobnom računalu,
* položen državni ispit.

**Odjel za multilateralnu suradnju**

7. Stručni/a suradnik/ca – 1 izvršitelj/ica

Stručni uvjeti:

* završen diplomski sveučilišni studij ili specijalistički diplomski stručni studij društvene, humanističke, prirodne ili tehničke struke,
* najmanje jedna godina radnog iskustva na odgovarajućim poslovima,
* dobro poznavanje engleskog jezika,
* poznavanje odgovarajućih nacionalnih propisa,
* znanje rada na osobnom računalu,
* položen državni ispit.

**III. UPRAVA ZA INVESTICIJE U TURIZMU, HOTELSKO TURISTIČKU PONUDU I POSEBNE OBLIKE TURIZMA**

**Sektor za posebne oblike turizma**

**Služba za nautički turizam, zdravstveni i kulturni turizam**

**Odjel za zdravstveni i kulturni turizam**

8. Stručni/a suradnik/ca – 1 izvršitelj/ica

Stručni uvjeti:

* završen diplomski sveučilišni studij ili specijalistički diplomski stručni studij društvene ili humanističke struke,
* najmanje jedna godina radnog iskustva na odgovarajućim poslovima,
* znanje engleskog jezika,
* poznavanje rada na osobnom računalu,
* položen državni ispit.

Osim navedenih uvjeta kandidati/kinje moraju ispunjavati i opće uvjete za prijam u državnu službu propisane odredbom članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na javni natječaj se mogu javiti osobe obaju spolova.

Kandidati/kinje se primaju uz obvezni probni rad od tri mjeseca.

Na javni natječaj se mogu prijaviti i kandidati/kinje koji/e nemaju položen državni ispit, uz obvezu polaganja državnog ispita u roku od godinu od dana početka rada u državnoj službi.

Državni stručni ispit nije dužan/na polagati kandidat/kinja koji ima položen pravosudni ispit.

U prijavi na javni natječaj potrebno je navesti osobne podatke podnositelja prijave (ime, adresa stanovanja, broj telefona te po mogućnosti adresa elektroničke pošte) redni broj i naziv radnog mjesta na koje se osoba prijavljuje te naziv unutarnje ustrojstvene jedinice u kojoj se radno mjesto nalazi.

**Prijavu je potrebno vlastoručno potpisati.**

Uz prijavu na javni natječaj kandidati/kinje su dužni/e priložiti:

* životopis;
* dokaz o hrvatskom državljanstvu (preslika osobne iskaznice, vojne iskaznice, putovnice ili domovnice);
* dokaz o odgovarajućem stupnju i struci obrazovanja (preslika diplome ili uvjerenja odnosno preslika svjedodžbe za osobe koje se prijavljuju za radno mjesto za koje je propisana srednja stručna sprema);
* dokaz o radnom iskustvu i to:

1. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje ili presliku radne knjižice i/ili
2. potvrdu poslodavca o poslovima na kojima je kandidat/kinja radio/la ili ugovor o radu ili rješenje o rasporedu ili drugi dokaz iz kojeg su vidljivi poslovi na kojima je kandidat/kinja radio/la. Napomena: iz priloženih dokaza mora biti vidljivo da je kandidat/kinja radio/la na odgovarajućim poslovima odnosno u stručnoj spremi i struci koja je uvjet za radno mjesto na koje se prijavljuje;

* presliku uvjerenja o položenom državnom ispitu, ako kandidat/kinja ima položen državni ispit.

Isprave se prilažu u neovjerenom presliku, a prije izbora kandidat/kinja predočit će izvornik.

Rok za podnošenje prijava je 8 dana od objave javnog natječaja u Narodnim novinama.

Prijave s dokazima o ispunjavanju uvjeta podnose se neposredno ili poštom na adresu: Ministarstvo turizma, Prisavlje 14, 10000 Zagreb, s naznakom „Za javni natječaj na neodređeno vrijeme“.

Potpunom prijavom smatra se prijava koja sadrži sve podatke i priloge navedene u tekstu javnog natječaja.

Osoba koja nije podnijela pravovremenu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj, o čemu joj se dostavlja pisana obavijest u pravilu na adresu elektroničke pošte koju je naznačila u prijavi.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o pravima hrvatskih branitelja iz Domovinskog rata i članova njihovih obitelji („Narodne novine“, 121/17), članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14 i 39/18) i članku 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu sa člankom 101. Zakona o pravima hrvatskih branitelja iz Domovinskog rata i članova njihovih obitelji uz prijavu na natječaj dužan/a je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti civilnih i vojnih invalida rata, uz prijavu na natječaj dužan/na je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Kandidat/kinja koji/a se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan/na je, pored dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugi dokaz iz kojeg je vidljivo spomenuto pravo.

Kandidat/kinja pripadnik/ca nacionalne manjine ima pravo pozvati se na prednost pri zapošljavanju temeljem članka 22. Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti.

Komisiju za provedbu javnog natječaja (u nastavku teksta: Komisija) imenuje ministar turizma. Komisija utvrđuje popis kandidata/kinja prijavljenih na javni natječaj, koji/e ispunjavaju formalne uvjete i čije su prijave pravodobne i potpune te ih upućuje na testiranje i razgovor (intervju).

Provjera znanja, sposobnosti i vještina kandidata/kinja te rezultata u dosadašnjem radu utvrđuje se putem testiranja i razgovora (intervjua) Komisije s kandidatima/kinjama.

Testiranje se provodi u dvije faze. Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. Druga faza testiranja sastoji se od provjere znanja engleskog jezika i znanja rada na računalu.

Kandidati/kinje koji/e ne pristupe testiranju smatrat će se da su povukli prijavu na javni natječaj i više se neće smatrati kandidatima/kinjama u postupku.

Opis poslova radnog mjesta, podaci o plaći, sadržaj i način na koji će se testirati kandidati/kinje koji ispunjavaju formalne uvjete i iz kojeg područja te pravni izvori za pripremanje kandidata/kinja za testiranje, objavit će se na mrežnim stranicama Ministarstva turizma, [www.mint.gov.hr](http://www.mint.gov.hr) istovremeno s objavom javnog natječaja.

Vrijeme i mjesto održavanja testiranja objavit će se najmanje pet dana prije dana određenog za testiranje na mrežnim stranicama Ministarstva turizma, [www.mint.gov.hr](http://www.mint.gov.hr).

Izabrani kandidat/kinja biti će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u državnu službu. U slučaju opravdanog razloga rok za dostavu isprava može se produžiti, ali najviše za tri dana. Troškove izdavanja uvjerenja o zdravstvenoj sposobnosti snosi Ministarstvo turizma.

O rezultatima javnog natječaja kandidati/kinje će biti obaviješteni objavom rješenja o prijmu u državnu službu izabranog/e kandidata/kinje na mrežnim stranicama Ministarstva uprave <http://uprava.gov.hr> i Ministarstva turizma, [www.mint.gov.hr](http://www.mint.gov.hr). Dostava rješenja kandidatima smatra se obavljenom istekom osmoga dana od dana objave na mrežnim stanicama Ministarstva uprave.

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne zadovolje na testiranju, ministar turizma će obustaviti postupak javnog natječaja.

**MINISTARSTVO TURIZMA**